《一萼红 旧宅中阑天竹独存作此赏之》
清代·薛时雨

古墙东。见一枝濯濯，摇落不随风。佛国因缘，山家点缀，园林雪后殷红。

曾经过、画阑培植，挺孤芳、留待主人翁。艳夺朱樱，珍逾绛蜡，色亚青松。

多少名园别馆，叹沧桑过眼，人去粱空。七尺珊瑚，千林锦绣，繁华都付狂蜂。

最难得、丹成粒粒，耐冰霜、节与此君同。一任蓬蒿没径，黄月濛濛。

作者简介：薛时雨（1818-1885），字慰农，一字澍生，晚号桑根老农。安徽全椒人。清代咸丰三年（1853）进士，授嘉兴知县。太平军起，参李鸿章军幕，以招抚流亡振兴文教为任。官至杭州知府，兼督粮道，代行布政、按察两司事。为台湾第一巡抚刘铭传亲家。晚清著名词家之一，作品有《藤香馆诗删》、《词删》等。